הליקופטר
במקום בו אני גר הליקופטר עובר זה סימן למשהו רע; אם לאבו כביר או לתל השומר הוא נושא את הבשורה המרה; בימים האחרונים אני שומע אותם לפעמים פעמיים ביום; זה מתחיל בטרטור מתקרב מהים על קו החוף מצפון לדרום; לפעמים אני יושב ושותה לי קפה מסתכל בחלון הגדול; והאופק בהיר והיום כה יפה- ואוזני מזהה את הקול.; וברדיו קולו של הכוכב התורן מדבר על ילדותו הקשה; על הורים אלימים על עצמו כקורבן על שנים שנכנע לבושה; וכל פרט שנפער בעברו הקצר כבר מצא את דרכו אל השיר; השיר האחד שאיננו נגמר שמזכיר את השיר שמזכיר את השיר; ובערב כזה אני שם ת'מעיל מעיף עוד מבט אחרון; סוגר מאחורי הדלת ורק בחוץ אני מציץ בשעון; עכשיו עשרים לשמונה בערב יום הכיפורים; כשאת השקט מפר הליקופטר בודד, חוצה שמיים שחורים; זה כמעט חולני, אני אומר לעצמי, על מה אתה חושב; אז מה אם זה אותו הליקופטר תמיד בטח לא רק אתה שמת לב; אני כותב לך שירים כשאת ישנה, מודה על שנתת בי אמון; אני אוהב את המילים מאוהב במנגינה נהנה להאריך בזיון; שאלו אותי כבר, אתה כל הזמן שר, מתי אתה עובד?; בשבילי, איך לומר, זה אותו הדבר רק המחיר נעשה יותר כבד; במקום בו אני גר הליקופטר עובר זה סימן למשהו רע...; מכאן אני רואה אותו בין העננים מתגלה ומיד נעלם; ולמטה בונים מגדלי בניינים עוד מעט הם יסתירו ת'ים.; 